Kemal Kurspahić
<s>Kemal Kurspahić (Mrkonjić Grad, 1. decembra 1946. − Washington, 17. septembra 2020.), bosanskohercegovački je novinar, bivši glavni i odgovorni urednik dnevnog lista Oslobođenje, urednik lanca tjednih listova pod nazivom The Connection Newspapers, osnivač i predsjednik Instituta za medije u demokraciju.</s>

<s>Biografija 
Kemal Kurspahić je rođen 1946. u Mrkonjić Gradu.</s><s>Osnovnu školu pohađao je u Bosni i Hercegovini i Hrvatskoj.</s><s>Trogodišnju srednju školu završio je u Sanskom Mostu.</s><s>Diplomirao je na Pravnom fakultetu Sveučilišta u Beogradu i stekao zvanje advokata.</s>

<s>Novinarstvom se počinje baviti 1962., još u srednjoškolskim danima, radeći kao dopisnik lista za Oslobođenje iz Sanskog Mosta.</s><s>Bio je urednik beogradskog sedmičnjaka Student, a od 1969. radi kao dopisnik Oslobođenja iz Beograda.</s><s>Od 1971. do 1973. dopisnik je iz Jajca.</s><s>U Sarajevo se seli 1974, gdje radi u nekoliko redakcija.</s>

<s>Od 1981. do 1985. radi kao dopisnik iz New Yorka.</s><s>Od 1985. do 1988. bio je zamjenik glavnog urednika Oslobođenja, a od decembra 1988. do marta 1994. i glavni urednik.</s><s>Na toj dužnosti dobija nekoliko priznanja za doprinos slobodi tiska i ljudskim pravima.</s>

<s>Izvještavao je s Olimpijskih igara 1972. u Münchenu, Zimskih olimpijskih igara 1980. u Lake Placidu te Olimpijskih igara 1984. u Los Angelesu.</s><s>Bio je i reporter sa Svjetskog fudbalskog prvenstva 1974. u Zapadnoj Njemačkoj.</s>

<s>Intervjuirao je niz poznatih ličnosti, poput predsjednika Sjedinjenih Američkih Država Ronalda Reagana, generalnog sekretara Ujedinjenih nacija Javiera Péreza de Cuéllara, indijskog premijera Rajiva Gandhija, te predsjednika Šri Lanke Ranasinghea Premadasu.</s><s>Pisao je komentare za The New York Times, The Washington Post, Herald Tribune, The Los Angeles Times, Die Zeit, El País i druge.</s>

<s>Od 2001. do 2006. radi za Ured Ujedinjenih nacija za drogu i kriminal, najprije kao glasnogovornik u Beču, a zatim i na Barbadosu kao predstavnik te organizacije za karipsku regiju.</s><s>Predavao je i na drugim vodećim američkim univerzitetima i savjetovao mnogobrojne vodeće političare poput predsjednika Bill Clintona i u to doba senatora Joe Bidena.</s>

<s>Preminuo je u Washingtonu, 17. septembra 2020. godine.</s><s>Preminuo od posljedica moždanog udara kojeg je zadobio nakon lakšeg hirurškog zahvata.</s>

<s>Bibliografija</s>

<s>Letters from the War (Sarajevo, 1992.)
 The White House in 1984 on the presidential elections in the United States (Sarajevo, 1994.)
 As Long As Sarajevo Exists (1997.)
 Prime Time Crime: Balkan Media in War and Peace (2003.)</s>

<s>Nagrade i priznanja</s>

<s>Nagrada za hrabrost u novinarstvu (International Women’s Media Foundation), Washington, 1992.</s><s>Urednik godine (World Press Review), New York, 1993.</s><s>Heroj borbe za slobodu štampe (International Press Institute), Beč, 2000.</s><s>Busekova nagrada za doprinos boljem razumijevanju u jugoistočnoj Europi (SEEMO), Beč, 2003.</s>

<s>Izvori</s>

<s>Vanjski linkovi 
 Zvanični sajt</s>

<s>Bosanskohercegovački novinari</s>

